तुलसीदास जी का जीवन ही राममय था । उन्होंने प्रभु श्री राम की जीवन के विभिन्न भागों का विषद और लोमहर्षक वर्णन किया है तथा अपने महान ग्रंथ रामचरितमानस के द्वारा हम सांसारिक लोगों को भी अपना जीवन जीने के लिए उचित कार्य करने की प्रेरणा दी है । तुलसीदास जी के चित बुद्धि राग और कल्पना सब पर प्रभु श्री राम का स्पष्ट प्रभाव है तभी तो वह कहते हैं उमा राम सम हित जग माहीं .. वह भगवान श्रीराम को अत्यंत प्रिय, परम कृपालु, मर्यादा स्वरूप, एवं जगत-पिता के रूप में देखते हैं ।